הוועדה המיוחדת לעניין הצעות חוק מסוימות שהועברו לדיון בה, כנסת 20, פרוטוקול מספר 105, 2017-02-08 10:30

יואב קיש: שלום לכולם או שלום ל"כולנו", אני כבר לא יודע.

יואב קיש: שלום לכולם ושלום ל"כולנו".

יואב קיש: בוקר טוב.

יואב קיש: אני פותח את ישיבת הוועדה.

יואב קיש: אני מנהל את הישיבה מתוקף תפקידי כיושב ראש ועדת הכנסת.

יואב קיש: אנחנו נצביע מיד על מינוי יושבת ראש חדשה לוועדה: חברת הכנסת רחל עזריה, שתחליף בעצם את מי שהוביל את הוועדה עד היום – חבר הכנסת אלי כהן.

יואב קיש: אני רוצה להגיד שבתחילת הקדנציה של הכנסת הזו הייתה התלבטות לגבי מה הוועדה הזו תעשה ואיך היא תנוהל ולאיזה כיוונים היא תיקח.

יואב קיש: אני רוצה להגיד שלפחות מהניסיון האישי שלי, ופה אולי גם מילה טובה לך, השר וחבר הכנסת אלי כהן: עשית פה עבודה מדהימה, ומגיעות לו מחיאות כפיים.

יואב קיש: (מחיאות כפיים)

יואב קיש: אני חושב שהמהלכים שהוועדה הזו הובילה – ויש לי גם את הזכות להיות חבר בוועדה – מאוד משמעותיים.

יואב קיש: הם השפיעו רבות ומשפיעים על כלכלת מדינת ישראל.

יואב קיש: אני יכול להגיד לך סתם אנקדוטה, בסדר?

יואב קיש: סיפור קטן: אתמול עשיתי מילואים.

יואב קיש: אני הפסקתי לטוס מבצעית, אבל אני עוד עושה מילואים.

יואב קיש: ואחד החברים שלי שבמילואים מתעסק עם בנייה וקבוצות.

יואב קיש: אנחנו מדברים ואז אני אומר לו: אתה יודע, הבנקים היום די חייבים לתת שעבוד שני.

יואב קיש: אמר לי: עזוב אותך.

יואב קיש: אתה יודע איזה צרות הם עושים לנו.

יואב קיש: אנחנו לא מצליחים להשיג את זה וזה תוקע ותוקע את האנשים.

יואב קיש: אמרתי לו: חוקקנו.

יואב קיש: ישבתי בוועדה של חבר הכנסת אלי כהן, ובמסגרת הפרדת רפורמת האשראי הכנסנו את הסעיף הזה.

יואב קיש: "אתה חייב להביא לי את זה".

יואב קיש: טלפון - - -, שולח במייל.

יואב קיש: הוא: וואו.

יואב קיש: כזה חיוך הרבה זמן לא ראיתי.

יואב קיש: אז אני אומר: זו רק נקודה קטנה לרפורמות המדהימות שיצאו מהוועדה הזו.

דוד ביטן: הוא עבר לליכוד הבחור הזה או לא?

דוד ביטן: אני לא הבנתי.

עוד מילה: אני חוזר לחברת הכנסת רחל עזריה.

עוד מילה: באמת, אני חושב שיש לך גיבוי מלא, בטח מהסיעה, מהקואליציה, מהשרים, ואני חושב שהוכחת גם בכנסת הזו, גם בפעילות שלך עד היום שיש לך את היכולות, ואני בטוח שתמשיכי את העשייה המאוד ברוכה שהייתה בוועדה הזו.

עוד מילה: אז באמת, אני מאוד מאחל לך בהצלחה בעניין הזה.

עוד מילה: אנחנו נעשה את סדר הדברים.

עוד מילה: אני מציע שנצביע.

עוד מילה: לאחר מכן, יושב ראש הכנסת.

עוד מילה: חבר הכנסת רחל עזריה, אנחנו נחליף את הכיסא, ואז יושב ראש הכנסת ושר האוצר והשרים ושאר המברכים.

דוד ביטן: קודם כל, אני רוצה להגיד לך תודה שמינית אותו לשר.

דוד ביטן: באמת.

משה כחלון: נפטרת ממנו כבר?

על ההודעה: מי בעד, שירים את ידו.

על ההודעה: הצבעה בעד – פה אחד נגד – אין נמנעים – אין המלצת ועדת הכנסת לבחור בחברת הכנסת רחל עזריה ליושבת-ראש הוועדה נתקבלה.

יואב קיש: כל חברי הוועדה.

יואב קיש: מי נמנע?

יואב קיש: מי נגד?

יואב קיש: פה אחד.

יואב קיש: ההצעה התקבלה.

יואב קיש: תודה.

יואב קיש: חברת הכנסת רחל עזריה, בבקשה.

רחל עזריה: תודה רבה.

רחל עזריה: (מחיאות כפיים)

משה גפני: חבר הכנסת רחל עזריה, אני באתי לברך אותך.

משה גפני: אני באמצע הדיון בוועדה.

רחל עזריה: תודה.

רחל עזריה: תודה רבה.

משה גפני: האמת היא שהייתה בדיוק תקלה בגלל - - - נציג בוועדה, ותראו כאילו הצבעתי בעד.

משה כחלון: תודה רבה.

רחל עזריה: מצוין.

רחל עזריה: תודה.

רחל עזריה: תודה, כבוד היושב ראש.

רחל עזריה: תודה רבה, ואנחנו נמשיך על פי סדר היום.

רחל עזריה: כבוד יושב ראש הכנסת, חבר הכנסת יולי אדלשטיין.

יולי יואל אדלשטיין: תודה.

יולי יואל אדלשטיין: קודם כל, ברכות.

רחל עזריה: תודה רבה.

רחל עזריה: (מחיאות כפיים)

יולי יואל אדלשטיין: > אני ודאי מברך גם את כל השרים שנמצאים כאן.

יולי יואל אדלשטיין: אילו הייתי יודע על התייצבות המונית של שרים, הייתי מאשר כמה שאילתות דחופות עכשיו למליאה.

יולי יואל אדלשטיין: אני לא מצליח, בדרך כלל, שלושה שרים בבת אחת.

יולי יואל אדלשטיין: ואני באמת, בצורה הכי קצרה שיש, רוצה לברך את אלי, חבר הכנסת אלי כהן, שר הכלכלה והתעשייה דהיום, על הפעילות שלו בוועדה הזאת במשך – כמה?

יולי יואל אדלשטיין: שנה וחצי?

אלי כהן: קצת יותר.

יולי יואל אדלשטיין: > קצת יותר משנה וחצי.

רחל עזריה: אז אני מאחל לך באמת להיות חלק מן הצוות המנצח הזה, יחד עם כל חברי הוועדה, מכל סיעות הבית – מהקואליציה, מהאופוזיציה.

רחל עזריה: כי כשעובדים למען הציבור, הקווים האלה מטשטשים, כפי שאת כבר למדת בהיותך חברת כנסת פעילה.

רחל עזריה: אז בהצלחה רבה ותודה לכולם.

רחל עזריה: תודה רבה.

רחל עזריה: תודה רבה.

רחל עזריה: (מחיאות כפיים)

משה כחלון: אדוני היושב ראש, תודה רבה.

משה כחלון: חבריי השרים – השר יואב גלנט, השר אלי כהן; יושב ראש הקואליציה, יושב ראש סיעת כולנו, מנכ"ל הכנסת, יושב ראש ועדת הכנסת.

משה כחלון: באמת, כל המכובדים.

משה כחלון: חברי הכנסת שבאו לכבד את המעמד.

משה כחלון: ואני חושב שהמסורת הזאת היא מסורת שהוכיחה את עצמה.

ועדת הרפורמות: אנחנו העברנו ארבע שנות תקציב.

ועדת הרפורמות: אמנם, השנה הראשונה הייתה חלק מאוד קטן.

ועדת הרפורמות: 2015, 2016, 2017 ו-2018.

ועדת הרפורמות: אמנם, זה בשתי הצבעות, אבל זה ארבע שנות תקציב.

ועדת הרפורמות: זה דבר מרתק.

ועדת הרפורמות: כשאנחנו מדברים על ארבע שנות תקציב, מדברים על ממוצע של 1.6 טריליון שקל.

ועדת הרפורמות: זה 400 מיליארד שקל בשנה.

ועדת הרפורמות: וזה כספים, שכשמוציאים כסף גם צריכים לדעת מאיפה מביאים אותו, וכשמוציאים כסף גם צריכים לעשות תחזיות, וזה מאוד מסובך לעשות תחזיות וזה מאוד מסובך לצפות.

ועדת הרפורמות: יש משברים עולמיים, יש משברים גלובליים.

ועדת הרפורמות: וועדות מהסוג הזה, כשעושות רפורמות: כמו בנקאות וכמו מכון התקנים ועוד כל מיני רפורמות מהסוג הזה, חייבים - - - אנשי מקצוע מדויקים.

ועדת הרפורמות: כלכלה זה דבר מדויק, זה לא בערך.

ועדת הרפורמות: תארו לעצמכם, בסכום של 1.6 טריליון שקל, סטייה של חצי אחוז – מה קורה.

ועדת הרפורמות: ולכן החשיבות של הוועדה הזאת הוכיחה את עצמה, אדוני היושב ראש.

ועדת הרפורמות: כי באמת בשתי ההצבעות או בארבעת שנות התקציב האלה העברנו פה רפורמות אדירות שלא היו פה הרבה מאוד שנים והיינו צריכים ועדה ספציפית.

ועדת הרפורמות: ושוב, אני רוצה לחזור לדברים שלך, יושב ראש הכנסת, חבר הכנסת יולי אדלשטיין, ידידי: היו גבולות ברורים.

ועדת הרפורמות: ידענו.

ועדת הרפורמות: כשישבתי עם חבר הכנסת איתן כבל וישבתי עם חבר הכנסת משה גפני ועם יושב ראש הקואליציה – היו גבולות ברורים, ולכן לא היו חיכוכים.

ועדת הרפורמות: ואין לי ספק שגם חברת הכנסת רחל עזריה, שממשיכה את זה, אדוני היושב ראש, היא תמשיך, כי אנחנו יודעים איפה הגבולות.

ועדת הרפורמות: וכשחבר הכנסת איתן כבל מוועדת הכלכלה או ועדת הפנים והגנת הסביבה או כל ועדה – כשיש איזו מחלוקת, הם יודעים לסגור את זה, ואני שמח שלא מגיעים אליך.

ועדת הרפורמות: יש פה עוד הרבה אתגרים.

ועדת הרפורמות: יש לנו עוד הרבה אתגרים.

ועדת הרפורמות: לא יודע, מי שחושב אחרת, לנו יש כוונה להישאר פה עוד הרבה זמן.

ועדת הרפורמות: אז אדוני היושב ראש וגברתי היושבת בראש, יש לנו הרבה אתגרים.

ועדת הרפורמות: יש לך ועדת רפורמות.

ועדת הרפורמות: זה שהתקציב נגמר זה עדיין לא אומר שהעבודה הסתיימה, ואת תצטרכי עוד להוביל, באמת, שינויים גדולים, רפורמות גדולות.

ועדת הרפורמות: עכשיו יש לך על הפרק את מענק הלידה, יש לך על הפרק עוד כמה רפורמות חשובות שאת תמשיכי להוביל אותן, וכמובן תוך כדי שמירה על כבוד ורגישות של יתר ועדות הכנסת, של הקואליציה.

ועדת הרפורמות: ואין לי ספק, גברתי היושבת ראש, שאת תמשיכי את העבודה המצוינת שחבר הכנסת אלי כהן עשה עד היום.

איתן כבל: מה שנכון נכון.

משה כחלון: חבר הכנסת איתן כבל היה גם שר והיה גם יושב ראש ועדה.

משה כחלון: יושב ראש ועדה זה תפקיד.

משה כחלון: השר אלי כהן, תזכור, אתה עוד תתגעגע לתפקיד הזה, וזה תפקיד מאוד-מאוד משמעותי, תפקיד מרתק, עם הרבה הרבה סיפוק, ואני מאחל לך הצלחה.

רחל עזריה: תודה.

משה כחלון: השר אלי כהן, לך תודה, באמת, על הכול.

משה כחלון: חבל לפרט.

משה כחלון: יש פה הרבה מאוד אנשים - - - הם צריכים לדבר.

משה כחלון: - - - פה עבודה מעולה.

משה כחלון: לכן אין לי ספק שאת תמשיכי עם זה ואפילו תאיצי.

משה כחלון: זאת הציפייה.

משה כחלון: תמיד זה שבא אחר כך צריך להמשיך עוד קצת מעבר למה שהיה.

משה כחלון: אז תודה רבה ושיהיה לך בהצלחה.

רחל עזריה: תודה רבה.

רחל עזריה: (מחיאות כפיים)

רחל עזריה: יושב ראש הוועדה היוצא ושר הכלכלה והתעשייה, חבר הכנסת אלי כהן.

אלי כהן: אז קודם כל חברת הכנסת רחל עזריה היקרה, אני רוצה לאחל לך בהצלחה בתפקיד.

רחל עזריה: תודה.

אלי כהן: אין לי ספק שאת תעשי בו חיל, כפי שעשית עד היום בכנסת.

אלי כהן: אדוני יושב ראש הכנסת, אדוני שר האוצר, ידידי השר יואב גלנט, יושב ראש הקואליציה, יושב ראש ועדת הכנסת וכל חברי הכנסת.

אלי כהן: יושב ראש הכנסת צריך ללכת, ולכן אני רק רוצה דבר אחד, אדוני, לפני שאתה הולך, לפני שאני ארחיב במילים: זה קודם כל לתת לך דו"ח פעילות של הוועדה.

אלי כהן: והוועדה הזאת העבירה 13 חוקים.

אלי כהן: חוקים משמעותיים, חוקים חשובים.

אלי כהן: אז לכן זה מוגש אליך.

יולי יואל אדלשטיין: > תודה.

יולי יואל אדלשטיין: (מחיאות כפיים)

משה כחלון: תודה, אדוני יושב ראש הכנסת.

יולי יואל אדלשטיין: > תודה לכם.

רחל עזריה: תודה רבה.

יולי יואל אדלשטיין: בהצלחה רבה.

רחל עזריה: תודה רבה.

אלי כהן: אז חברים, אני באמת ארצה לבוא ולהגיד כמה מילים קצרות: אתם יודעים, הכנסת זה מהמילה הלטינית פרלמנט.

אלי כהן: פָּר-לה.

אלי כהן: לדבר.

אלי כהן: אבל אני בסוף היום מאמין בתוצאות, מאמין בעשייה, מאמין לבוא ולראות את הדברים.

אלי כהן: ולכן אני באמת אומר לכם שאני כבר מתגעגע, מכיוון שזו הייתה תקופה של עשייה מבחינתי, של שינוי, של דברים שאתה הובלת אותם, דברים שהיו באג'נדה ודברים שלא היו פשוטים.

אלי כהן: אנחנו מדברים על הרפורמה בבנקאות; הקמת הרשות להתחדשות עירונית; המונופול במכון התקנים.

אלי כהן: אני שמח להגיד לך שאתמול קיימתי דיון בנושא של המונופול במכון התקנים, והנה, כבר ב-1 לאוקטובר ייכנסו עוד מעבדות חשמל על מנת שנוזיל את המחירים; קרנות ריט; הקמת רשות שוק ההון, ביטוח וחיסכון, שרבים דיברו על הנושא הזה; מפקח פיננסי; שבס-כחלון.

אלי כהן: תוספת של בנייה של 20%; דירות שלושה חדרים, שעשיתי עם חברי הטוב, חבר הכנסת דוד ביטן; בנקים חברתיים ועוד דברים נוספים.

אלי כהן: אבל כפי שאמרת, אני בטוח שיש עוד אתגרים חשובים ורבים בפני ועדת הרפורמות, ואני חושב שכאן היא הטביעה את חותמה.

אלי כהן: ואין לי ספק שחברת הכנסת רחל עזריה תמשיך באותם דברים, לבוא ולהוביל את אותם הנושאים שהם חשובים לאזרחים.

אלי כהן: אני לא רוצה להרחיב.

אלי כהן: אני רק באמת רוצה לסיים בתודות.

אלי כהן: קודם כל, תודה לך, אדוני שר האוצר, גם על האמון, גם על הבחירה, אבל מעבר לכול על הנחישות ועל הגיבוי.

אלי כהן: וגם כשיו מאבקים לא פשוטים מול הבנקים ומול מכון התקנים, היית שם ולא נרתעת.

אלי כהן: ראית רק דבר אחד: את טובת האזרח.

אלי כהן: ולכן תודה גם לך על הגיבוי.

אלי כהן: (מחיאות כפיים)

אלי כהן: אני אומר לך, גברתי היושבת ראש, חברת הכנסת רחל עזריה, שאני לא ניהלתי את הוועדה הזאת כוועדה של קואליציה ואופוזיציה, ואני בטוח שגם את תמשיכי באותו קו.

אלי כהן: ניהלנו את הוועדה הזאת לגופו של עניין והיינו מקבלים הערות של החברים.

אומר לך: לסיכום של התודות אני באמת רוצה להודות לצוות שדאג לבוא ולארגן את הכול.

אומר לך: אז קודם כל, אני רוצה להודות לאחד היועצים המשפטיים הטובים ביותר.

אומר לך: אני אומר: הטובים ביותר שכנסת ישראל התברכה בהם – עורך הדין תומר רוזנר.

אומר לך: (מחיאות כפיים)

אלי כהן: עורך הדין תומר רוזנר, אתה חכם, אתה מוכשר ותענוג לעבוד איתך.

אלי כהן: כמובן ליועץ המשפטי גלעד קרן ולכל החברים ולכל הצוות שלך.

אלי כהן: כמובן להודות ליועצת המשפטית אתי בנדלר, ליועצת המשפטית מירב תורג'מן, ליועצת המשפטית אביטל סומפולינסקי, לאייל, לוורד, ליועץ המשפטי איתי עצמון – רפורמה במכון התקנים.

אלי כהן: תודה, היועץ המשפטי איתי עצמון.

אלי כהן: לאביגיל.

אלי כהן: לצוות שהיה בדוברות: לרון, - - - למר שמעון מלכה.

אלי כהן: מר שמעון מלכה, לא לשכוח להוציא הודעה בטוויטר.

אלי כהן: ואיך אפשר שלא לסיים במישהי שאתם יודעים שדאגה לכל, הכינה את הדו"ח, טיפלה בדברים, במסירות, בנחישות, בימי שישי כשצריך, בשעות המאוחרות של הלילה, באכפתיות אין קץ – הגברת אריאלה מלכה.

אלי כהן: (מחיאות כפיים)

אלי כהן: אפשר לקרוא לך, בבקשה?

אלי כהן: הגברת אריאלה מלכה, קודם כל, היה כיף לעבוד איתך.

אלי כהן: היית יסודית ומסורה ואכפתית ורצינית.

אלי כהן: אני היום הולך על הצד הבטוח: אני מתנות לא רוצה לקבל, אבל אני רוצה לתת לך ממני.

אלי כהן: (מחיאות כפיים)

אלי כהן: תודה רבה, חברים.

רחל עזריה: תודה רבה.

רחל עזריה: עכשיו אני אבקש מהשר יואב גלנט לומר כמה מילים.

יואב גלנט: למען הקשב של האנשים ולמען לוח הזמנים של חבר הכנסת דוד ביטן אני אגיד רק כמה משפטים.

יואב גלנט: ראשית, אני חושב שהחילופים האלה מסמנים משהו מאוד בריא ומאוד - - - בכל התהליך שאנחנו מחוללים, לפי דעתי, ברפורמות בכלכלה הישראלית בהנהגתו של שר האוצר, משה כחלון, ובשותפות של כל חברי הכנסת שיושבים כאן.

יואב גלנט: ובהיבט הזה אני חוויתי מול חבר הכנסת אלי כהן, כיושב ראש ועדת הרפורמות, את העברת החוק הראשון שאני הבאתי מטעם המשרד שלי, והוא עסק בנושא ההתחדשות העירונית.

יואב גלנט: לדעתי, נושא רב ערך וחשוב מאוד שיילווה אותנו עשרות שנים קדימה, מפני שהשטחים מוגבלים ויש צורך לבנות בתוך הערים.

יואב גלנט: ובקרוב גם נעביר אותו בהחלטת ממשלה, שתביא למעשה לייסודו של המנגנון.

יואב גלנט: התקציב כבר ניתן לו.

יואב גלנט: ואני מודה לך ומברך אותך על הדרך שבה פעלת.

יואב גלנט: ואם אני מסתכל על זה ומכפיל בכמות הצעות החוק שעברו, אז אני יכול להבין מה גודל הפעולה שנעשתה כאן בוועדת הרפורמות ולהודות לשר האוצר על זה שהוא היה מספיק מנוסה ומספיק נחוש בשביל לגרום לזה שהוועדה הזאת תקום.

יואב גלנט: כי אחרת, היינו, לדעתי, נכנסים למהמורות מאוד גדולות בתהליכים מאוד חשובים.

יואב גלנט: אז הרבה הצלחה, השר אלי כהן.

יואב גלנט: אתה בסך הכול עובר לשולחן אחר.

יואב גלנט: שם, בוא נגיד, יכול להיות שהצעקות יותר חלשות, אבל היצרים הם דומים.

יואב גלנט: אז אתה - - -.

יואב גלנט: אני מניח שאתה תסתדר עם העניין.

יואב גלנט: ולחברת הכנסת רחל עזריה, אני רוצה להודות על כל הפעולה המשותפת עד כה ובעיקר לאחל הצלחה, כי פחות או יותר בלוח הזמנים יש לנו, כמה?

יואב גלנט: שנתיים וחצי עד נובמבר 2019.

משה כחלון: ה-19 לנובמבר.

מנואל טרכטנברג: אל תבנה על זה.

יואב גלנט: כן, אני שומע את זה כבר איזה שנתיים – לא לבנות על זה - - - אני מאחל לך שתמשיכי באותו מרץ ובאותה אנרגיה שאפיינה את הפעולה שלך כחברת כנסת בתחומים שונים שבהם עסקת, ותמשיכי בנושא הזה בנושא הרפורמות כי זה כניסה למשפך לאומי מאוד מאוד חשוב.

יואב גלנט: הרבה הצלחה בכל מה שתעשי וברפורמות.

רחל עזריה: תודה רבה.

רחל עזריה: תודה.

רחל עזריה: תודה רבה, השר יואב גלנט.

רחל עזריה: תודה.

רחל עזריה: (מחיאות כפיים)

רחל עזריה: אני אומר כמה מילים, שחלקן גם יהיו אישיות, ואחר כך נפתח גם לחברי כנסת ולדוברים נוספים שירצו.

רחל עזריה: כבוד שר האוצר, משה כחלון, שהוא גם יושב ראש מפלגתי, מפלגת "כולנו"; שר הבינוי והשיכון, יואב גלנט; שר הכלכלה והתעשייה הנכנס, החדש והמוצלח, אלי כהן; יושב ראש ועדת הכנסת, חבר הכנסת יואב קיש; חברי כנסת; יושב ראש סיעת "כולנו", חבר הכנסת רועי פולקמן; מכובדיי כולם.

רחל עזריה: עכשיו למילים הקצת אישיות.

רחל עזריה: כל בוקר אני מודה לקדוש ברוך הוא על שני דברים: על כך שזכיתי לחיות במדינת ישראל, שאלפי שנים יהודים רק יכלו להתפלל ולחלום על הזכות הזאת, ועל כך שאני חיה לאחר המהפכה הפמיניסטית שנתנה לנשים קול והזדמנות.

רחל עזריה: בשנים האחרונות, מלבד התפילות שנוספו על ילדיי, נוספה לי עוד תפילה אחת:

רחל עזריה: תודה על זכות גדולה – להיות שליחת ציבור ולפעול לטובת העם והארץ.

רחל עזריה: כל מי שיושב פה יודע עד כמה המלאכה הזאת סיזיפית וקשה, ולעיתים אינה מתגמלת, ותמיד דורשת התמדה.

רחל עזריה: אבל גם אנחנו יודעים שמלאכה זו ממלאת בסיפוק עצום מעצם העובדה שההחלטות והחקיקות משפיעות על כל כך הרבה אנשים ומשפרות את חייהם.

רחל עזריה: הרי בשביל זה אנחנו כאן.

רחל עזריה: זה הוא כוח מניע, עצום, לעשייה יומיומית במשכן.

רחל עזריה: ובימים שבהם נדמה לנו שאנחנו נקרעים מבפנים, שכמעט כל דיון בכנסת מתפתח במהרה לצעקות וחילופי דברים קשים, כשנדמה שאין מה שמחזיק אותנו יחד, שכל אחד מנסה להוכיח שרק הוא או היא או הם צודקים – התשובה בעיניי היא עשייה.

רחל עזריה: עשייה לטובת המדינה, לטובת העם, לטובת הכלכלה וצמצום הפערים בחברה שלנו.

רחל עזריה: כך תמיד פעלנו.

רחל עזריה: ולא אפריז אם אומר שזאת הייתה השיטה הציונית מאז ומתמיד: לעבוד, להמשיך לעבוד ולהמשיך לעשות, לא משנה מה קורה מסביב.

רחל עזריה: כשיושב ראש מפלגתי, שר האוצר, משה כחלון, ביקש ממני להוביל את ועדת הרפורמות או בשמה הרשמי, שלא אחזור על השם פה מפאת קוצר הזמן, הוא אמר משפט אחד שלא אשכח: את תתאהבי בוועדה הזאת.

רחל עזריה: ביכולת לעשות מהלכים משמעותיים לטובת הציבור.

רחל עזריה: ובאמת, ליבת העשייה של הוועדה היא צמצום פערים ויצירת הזדמנויות עבור כלל החברה הישראלית: אם זה בדיור, בבנקים ובתעסוקה.

רחל עזריה: ואני מגיע לוועדה הזו מלאת מרץ ותחושת עשייה.

רחל עזריה: אני רוצה להודות לשר הכלכלה והתעשייה, אלי כהן, שהוביל את הוועדה עד כה ביד רמה ובהצלחות גדולות, ואני מצפה להמשך עבודה משותפת.

רחל עזריה: ולשר האוצר משה כחלון ולשר הבינוי והשיכון יואב גלנט ולשר הכלכלה והתעשייה אלי כהן ולחבר הכנסת יואב קיש, יושב ראש ועדת הכנסת, וליושב ראש סיעת "כולנו", חבר הכנסת רועי פולקמן.

רחל עזריה: זאת ההזדמנות לומר שאני מצפה להרבה מאוד עבודה בוועדה הזאת ואני מקווה מאוד לשיתוף פעולה מכם ביצירת העבודה הזאת.

רחל עזריה: כמובן שאני רוצה להודות שוב ליושב ראש מפלגת "כולנו" על ההזדמנות.

רחל עזריה: חשוב לי לומר תודה לגברת אריאלה מלכה, מנהלת הוועדה הנמרצת.

רחל עזריה: אני בטוחה שאנחנו נעבוד יחד בכיף גדול.

רחל עזריה: וליועציי, נתנאל דיין, ישי וסמן ורותם כהן כחלון, שאני לא אפריז אם אומר שהם שותפיי לחזון ולדרך.

רחל עזריה: תודה רבה.

רחל עזריה: (מחיאות כפיים)

רחל עזריה: ואחרון חביב, אני אודה לאישי היקר אלישיב, שביקש שלא אודה לו, סליחה, אבל לא התאפקתי.

רחל עזריה: תודה רבה.

רחל עזריה: בלעדיך כל זה לא היה אפשרי.

רחל עזריה: ולכל מי שהגיעו, האנשים המדהימים שמלווים אותי ואת המפלגה מזה תקופה.

רחל עזריה: יש רגעים שבהם צריך להסתכל לאחור ולראות את הדרך היפה שעברנו, על המהמורות וההצלחות, ולהביט קדימה אל ההזדמנויות, האתגרים והעשייה המבורכת שמצפה לנו.

רחל עזריה: הדרך שעוד נכונה לנו.

רחל עזריה: יהי רצון שתהיה דרך זו גם מאתגרת, גם מלאת סיפוק וטובה ויפה.

רחל עזריה: תודה רבה.

<קריאות: אמן.

<קריאות: (מחיאות כפיים)

רחל עזריה: אנחנו נפתח לכמה חברי כנסת שביקשו.

רחל עזריה: חברת הכנסת שולי מועלם רפאלי כתבה לי פתק שלא תהיה האישה היחידה שמדברת.

רחל עזריה: והיא ידעה, חברת הכנסת שולי מועלם רפאלי.

רחל עזריה: אז בבקשה, חברת הכנסת שולי מועלם רפאלי.

שולי מועלם-רפאלי: תודה.

ביחד, חבריי: השר אלי כהן אמר את זה ככה כחלק מדיבור כללי: היכולת להוביל מהלכים כל כך גדולים מתוך כבוד לכל מי שהופיע בפני הוועדה.

ביחד, חבריי: חברי כנסת זה ברור, מהקואליציה ומהאופוזיציה.

ביחד, חבריי: אנשי עסקים זה ברור.

ביחד, חבריי: כי כל הוועדה הזאת, היסוד המוסד שלה הוא ההבנה שאנשי עסקים, ועסקים מניעים את הכלכלה הישראלית, ואן לנו איזה רצון להרוג אותם חלילה, אלא להביא אותם אל תוך ההתגייסות הכללית של המדינה.

ביחד, חבריי: ואחרונים חביבים, הציבור הרחב.

ביחד, חבריי: אני חושבת שאחד הדברים שהיו – אוזניים כרויות תמיד – זה כל פעם בחוקים, כשאני באתי לחבר הכנסת אלי כהן ואמרתי לו: תקשיב, פנו אליי מגורשי גוף קטיף על סיפור הפיצול בדירה שלישית.

ביחד, חבריי: פנו אליי האנשים האלה והאלה שמהם אחרונים-אחרונים-אחרונים בחברה הישראלית.

ביחד, חבריי: שימור אתרים.

ביחד, חבריי: אנחנו פתחנו את הדלת בוועדה הזאת בזכות חבר הכנסת אלי כהן ושיתוף הפעולה בין כל חברי הוועדה.

ביחד, חבריי: אני חושבת שהלילות הארוכים שבילינו מתוך הסכמה, עם חבר הכנסת חיים ילחין וחבר הכנסת מנואל טרכטנברג וחבר הכנסת יעקב אשר וכל חברי הכנסת של הוועדה, שבחלק מהדברים האחרים, באמת, תהום פעורה בינינו, היו אחד הדברים המשמעותיים ביותר בוועדה הזאת.

שני דברים: בהצלחה רבה.

רחל עזריה: תודה רבה.

רחל עזריה: תודה רבה.

רחל עזריה: (מחיאות כפיים)

רחל עזריה: חבר הכנסת יעקב אשר.

אני אקצר כדי באמת לעמוד בלוח הזמנים.

בדרך כלל, כשמשבחים מישהו אז זו מטרה קודם כל באמת לשבח אותו על מה שהוא עשה.

אבל המטרה שאני הולך להגיד אותה עכשיו, הדברים שאני הולך להגיד ובקצרה הם גם לשבח את השר אלי כהן על האמת של הדברים וגם זה בעצם מחייב מאוד גדול את ממשיכת דרכו.

אני חושב שהדבר החשוב שהיה בוועדת הרפורמות זה שלמרות שבאים עם דברים, עם נקודות, אם רוצים להגיע למשהו מסוים, היה דבר שהוא פשוט היה בלתי יאומן: הייתה למידה תוך כדי תנועה והיה גם אפשר לשנות דברים תוך כדי תנועה כשהשתכנעו שזה נכון.

ואני יכול להביא את זה מהרבה דוגמאות.

הדוגמה הכי גדולה אולי זה נושא הבנקים: איך זה התחיל, איך זה נגמר, איך הייתה הקשבה בדרך, איך דילגת בחוכמה גדולה מאוד על מהמורות.

כי לפעמים גם הממשלה מגיעה כבולה וכולי.

עם המון סבלנות, עם הרבה אורך רוח.

ולכן המידות של האדם נורא חשובות גם בקטע המקצועי.

לא יעזור שום דבר.

אז אני באמת רוצה לשבח אותך, השר אלי כהן, ואני לא עושה את זה בשביל שום כוונות במשרד הכלכלה והתעשייה.

כי אתה יודע, תמיד כשנמדדים חלילה בלוויות, זה לא כשאתה בא להספיד מישהו כשהבעל או האישה נמצאים עדיין בתפקיד חשוב, ואז אתה מספיד את זה שהלך ואתה מתכוון למי שחי.

אני אומר: אני מאחל לך בהצלחה רבה בהמשך הדרך הזאת.

אני אומר: הרפורמות הן רפורמות חשובות, והדבר הכי חשוב זה שהן יהיו מעשיות, שיתבצעו בפועל, ושיהיו בסופו של דבר לטובת האזרח ולא לטובת האגו של להעביר משהו, כי צריך איזושהי כותרת.

אני אומר: תודה רבה.

רחל עזריה: תודה רבה.

רחל עזריה: תודה.

רחל עזריה: (מחיאות כפיים)

רחל עזריה: כבוד יושב ראש הסיעה, חבר הכנסת רועי פולקמן.

רועי פולקמן: בקצרה, יושבים פה שני ראשי ועדות שיש לי את הזכות להיות חבר בהם, ורציתי להציע שמעבר לשם ועדת הרפורמות זו ועדת העומק.

רועי פולקמן: כי באמת, אחד היתרונות הגדולים שיש פה לוועדה, והשר אלי כהן דיבר קודם על הדו"ח, דו"ח הביצועים שלה, זה שבאמת עושים כאן עבודת עומק מאוד גדולה, שהרבה פעמים אין פריבילגיה לעשות אותה בוועדות אחרות.

רועי פולקמן: ראינו את זה גם בחוק ההסדרים, ראינו את זה בוודאי בנושא הבנקים.

רועי פולקמן: לי הייתה הזכות לעזור ברגל המסיימת בחוק הטוטו השבוע.

רועי פולקמן: זה חוקים שכמות הזמן שנדרשת כדי לעשות רפורמות גדולות היא בדרך כלל קשה כאן, ולוועדה הזאת יש את הזמן הזה.

רועי פולקמן: ובאמת, כאן לשר האוצר הייתה התובנה הפוליטית שזה נחוץ.

רועי פולקמן: הדבר השני, זה שבאמת ה-DNA של העשייה כאן הוא שעושים רפורמות ובסדרי גודל.

רועי פולקמן: לא חוקים קטנים, אלא דברים שהם משנים סדרי עולם.

רועי פולקמן: ולכן כמו שאמרה חברת הכנסת שולי מועלם רפאלי קודם:

רועי פולקמן: זה דורש הרבה מאוד רגישות כדי לעשות את השינויים האלה, וזה, אין לי ספק, שיש לך יחד עם הנחישות להביא רגל מסיימת.

רועי פולקמן: זה משפט ששמענו אותו פה הרבה בוועדה.

רועי פולקמן: המון.

רועי פולקמן: המון דברים שמביאים אותם.

רועי פולקמן: הרבה דיבורים ואף פעם לא מביאים אותם לרגל המסיימת.

רועי פולקמן: בעיניי, שתי הדוגמאות פה שהוזכרו: מכון התקנים והבנקים, זה דברים ששנים דוברו והאתגר היה הרגל המסיימת.

רועי פולקמן: אם זה הסולק המאגד וכל הסיפורים האלה שנכנסו כאן, שהם דרמה בכלכלה הישראלית, וזו הרגל המסיימת.

רחל עזריה: תודה.

רחל עזריה: תודה.

רחל עזריה: (מחיאות כפיים)

רחל עזריה: אני רוצה לומר שאני ביקשתי מחבר הכנסת רועי פולקמן לומר כמה דברים.

רחל עזריה: ידעתי שאתה מדבר יפה, אבל באמת תודה רבה על הדברים היפים.

רחל עזריה: ואני רוצה להתנצל בשם שר האוצר, משה כחלון, שצריך להמשיך.

משה כחלון: תודה רבה, אבל תדעו, חברי הכנסת, תדעו שאני אוהב את הכנסת.

רחל עזריה: אנחנו יודעים.

רחל עזריה: הוא אומר לנו כל הזמן.

רחל עזריה: אז אני אנעל את הישיבה.

רחל עזריה: תודה רבה.

רועי פולקמן: - - - התחילה החקיקה.

רחל עזריה: כן.

רחל עזריה: התחילה החקיקה.

רחל עזריה: תודה רבה.

רחל עזריה: תודה לכל האנשים שהגיעו.

רחל עזריה: זו ישיבה ראשונה, עוד יהיו הרבה.

רחל עזריה: תודה רבה, הישיבה נעולה.